Diari Oficial de la Generalitat Valenciana


Sumari del DOGV 6985, del 14-03-2013 (2013/2477)

Notificació de la sentència dictada en el procediment ordinari número 221/2010.
-------------------------------------------------------------------------------

### Dades del document

Número de DOGV
:   6985

Data del DOGV
:   14-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2477


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 221/2010. [2013/2477]  
En el procediment de juí ordinari 221/2010, seguit a instàncies de la Caixa d'Estalvis de València, Castelló i Alacant, Bancaixa (hui Bankia), contra Juan Martínez González, s'ha dictat la sentència que té la part dispositiva que, literalment, és com seguix:  
«Sentència número 15/2013  
Jutge que la dicta: Ricardo Razola García.  
Lloc: València.  
Data: 4 de febrer de 2013.  
Part demandant: Caixa d'Estalvis de València, Castelló i Alacant, Bancaixa (després Bankia, SA).  
Advocats: Andrés Gómez Portilla i Manuel Navarro Aranda.  
Procurador: Juan Antonio Rodríguez-Manzaneque Alberca.  
Part demandada: Juan Martínez González (en rebel·lia).  
Exercite una acció de condemna al pagament d'una quantitat per devolució de préstec i, en virtut de la potestat jurisdiccional que em conferix la sobirania popular i en nom del rei, dicte la sentència que es basa en els següents:  
[...]  
Dispositiva  
Estime totalment la demanda presentada pel procurador Juan Antonio Rodríguez-Manzaneque Alberca, en nom de la Caixa d'Estalvis de València, Castelló i Alacant (Bankia), contra Juan Martínez González, i condemne este demandat a pagar a l'actora la xifra de 8.159,37 euros (huit mil cent cinquanta-nou euros i trenta-set cèntims), més els interessos pactats des de la data del tancament del compte (17.09.2008), i al pagament de les costes.  
Atés que el demandat es troba en parador desconegut i està declarat en rebel·lia, dispose la notificació d'esta resolució mitjançant un edicte que es fixarà al tauler d'anuncis d'este Jutjat i en el Diari Oficial de la Comunitat Valenciana.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit presentat en este Jutjat en el termini de 20 dies hàbils, comptadors des de l'endemà de la notificació, on esmentarà la resolució apel·lada, els pronunciaments que impugna (art. 457.2 LECn) i les al·legacions en què basa la seua impugnació, junt amb la consignació del depòsit corresponent.  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució, ha de constituir un depòsit de 50 euros, que se li tornarà només en el cas que el recurs siga estimat.  
Esta és la sentència que pronuncie, mane i firme».  
  
I atés que el demandat esmentat, Juan Martínez González, es troba en parador desconegut, s'expedix este edicte a fi que li valga de notificació de forma deguda.  
  
València, 5 de febrer de 2013.- La secretària judicial: M.ª Dolores Crespins Jiménez.